ToekomsVenster: Nederigheid en afhanklikheid | Maroela Media
Ag, mag daar tog uit Sion vir Israel redding kom! Wanneer God die lot van sy volk verander, sal Jakob juig, sal Israel bly wees. – Psalm 53:7
Sjoe, ons het dié jaar begin met vele uitdagings, nie waar nie? Daar is bykans nie 'n samelewingsverband waar daar nie die een of ander krisis aan't broei is nie.
'n Saak wat ons baie na aan die hart lê, is uiteraard die knellende droogte wat ons tans beleef. Dit is veral die diere wat ly wat 'n mens aan die hart gryp.
Droogte is die groot gelykmaker. Jonk en oud, ryk en arm, vernaam en gewoon is ewe aangewese op water vir oorlewing.
Ons moet weet en leer om altyd nederig en afhanklik van Hom te wees, ongeag die omstandighede waarin ons ons bevind. Sy naam is groot! Prys die Here!
Ek en my vrou het ons selfoon alarm gestel op 21h00 elke aand, dan bid ons vir ons volk, ons land en ons leiers.